CIKÁZÓ GONDOLATOK ÉS MINI EPOSZOK MINDENKINEK

Brunczlik Sándor

2022

Publio Kiadó

www.publio.hu

Minden jog fenntartva!

Szerkesztő: Tallér Edina

Korrektúra: Vörös Eszter és Szél Ildikó

Én nem akarok úgy meghalni, hogy nem írtam meg mindazt, ami egész életemben izgatott és lelkesített.

Brunczlik Sándor

szerző

Ha a bölcsességet születésünktől fogva bitorolnánk, nem érné meg az élettel járó kalandot megkockáztatni.

Brunczlik Sándor

ELŐSZÓ

Életutam első felét tapostam, amikor a sors nagyon súlyos váddal előzetes letartóztatásba helyezett. A nehéz körülmények és a kilátástalanság tollat adott a kezembe. Írni kezdtem. Leírtam mindent, ami csak eszembe jutott és ami zajlott körülöttem. A tragikus helyzetem megváltozott.

Napról napra könnyebb, szebb és elviselhetőbb lett. Egy napsütéses reggelen, asztalomnál ülve, agyamban csapongó gondolatokkal, kezemben a tollal, megtapasztaltam a szívből időnként feltörő

ihlet forrását, amelyhez hasonló csodálatos érzés soha nem érintett meg. Szinte lebegtem a SZERETET tengerében és írtam-írtam, amit súgott, amit lágyan dúdolt, fuvolázott az ÉN kedves őrangyalom, a szívem. Azóta minden egyes alkalommal, ha újra meg újra megtapasztalom, nem győzök hálát adni Istenemnek. Így lettem az előzetes letartóztatottból az ÍRÁS rabja.

EZ A KÖNYV VALÓJÁBAN ZSEBKÖNYV.

Igyekszik hasznos tanácsokat adni az élet dzsungelében. Mivel sem terjedelemre, sem nagyságra nem nagy, ezért bárhol könnyen elfér és hordozható.

Azt tudjuk, hogy földünkön Isten minden teremtménye saját természetében él. Csak az ember az, aki a földön, a vízben, az égen, sőt, mindenütt jelen akar lenni. Miközben saját életformájáért aggódik, a világban nem találja a helyét. Pedig az ember az egyetlen faj, akit a munka tett emberré.

Akkor miért nem akarja elismerni, hogy a saját küldetését csak kitartó munkával tudja teljesíteni?

Mert makacs, okoskodó, de főleg aggódó. Pedig ha rákapcsolódna arra, amit szeret, és úgy érezné, hogy végre az élet történik meg vele, akkor valószínűleg felfedezné küldetését, vagyis amire született.

-----------------------------------------O-------------------------------------------

Bizonyított tény, hogy mozdulataink irányításával meg tudjuk változtatni érzelmeinket. Például egy fiatal párnál a beszélgetések és az őszinte bókok, apró figyelmességek – és láss csodát! –, szerelmes lesz az emberpár. Ugyanez érvényes az indulatokkal, méreggel végrehajtott mozdulatokból következő érzelmekre. „Nem lehet sokáig gyűlölködve viselkedni úgy, hogy végül ne gyűlöljön az ember!” Ezért cselekedj úgy, ahogy érezni szeretnél!

-----------------------------------------O-------------------------------------------

Az előzetes letartóztatásom alatt nem volt angol nyelvtudásom. Ennek ellenére minden úgy történt, ahogy én akartam. Mivel hallgattam a szívemre és hittem a szív bölcsességében. És minden nap mertem tenni egy lépést előre.

-----------------------------------------O-------------------------------------------

Figyelj oda a tudatalatti elmédben folyó programokra, mert az életedben mindazok valósulnak meg!

-----------------------------------------O--------------------------------------------

Az ember olyan különleges élőlénye Földünknek, aki önmagának meggyőződéssel tud hazudni.

Általában ezek a belső monológok pozitívak.

-----------------------------------------O-------------------------------------------

A legerősebb hit mellett is ott van a kétely; fullánkjait köréd fonja, hogy rád dobja a kétely hálóját. Ha nem figyelsz rá és a csipkelődéseit semlegesnek veszed, nem tud elhatalmasodni rajtad!

-----------------------------------------O-------------------------------------------

Ha nem hiszel magadnak, az egész univerzum az ellenséged lesz!

-----------------------------------------O-------------------------------------------

Nem kell megneveznem azt a testvérpárt, akik hittek abban, hogy tudnak repülni. Ma nemcsak ők, hanem szilárd hitük eredményeképpen mindenki repülhet.

-----------------------------------------O-------------------------------------------

Nem szeretem, amikor egyesek úgy biztatnak: „Lépj, harcolj, elvégre hős vagy!” Ilyenkor szerényen azt gondolom: alázatos szolgája vagyok Istenemnek, aki valójában mindenre képes.

-----------------------------------------O-------------------------------------------

Fiatalkoromban jó kapcsolatom volt az idővel, olyannyira, hogy magam korlátoztam az időmet.

Azóta sok év telt el, a világ megváltozott, melyben állandó rohanás az élet. Az idővel kapcsolatos baráti viszonyom megromlott, állandó stresszes állapottá zsugorodott, és ma ott tartok, hogy az idő

poklában nincs egy percnyi időm.

-----------------------------------------O-------------------------------------------

Az álmaim, amiket álmodok, csak álmok maradnak. De ha embertársaimmal megosztom, valósággá válnak.

-----------------------------------------O-------------------------------------------

Csak nyisd ki a szemedet és az a lázálom, amely életed hibbant szüleménye, a fejedben kavargó pozitív gondolatokkal megváltoztatható.

-----------------------------------------O-------------------------------------------

A jó üzletember ügyesen fekteti be a pénzét. Ugyancsak jól társalog emberekkel, barátokkal, amikor gyakran megdicséri őket. Mindez egyszerűnek hangzik, pedig döbbenetesen hatásos, mivel a dicséret hatalom.

-----------------------------------------O-------------------------------------------

Ahhoz, hogy tökéletesek legyünk, le kell vetkőznünk tökéletlenségeinket. Sajnos nem sok eredményes vetkőzés jár sikerrel, és marad a tökéletlen megszólítás. Persze a legtöbben megsértődnek miatta, bebizonyítva ezzel tökéletlen önkritikájukat. Hát nem észbontók?

-----------------------------------------O-------------------------------------------

Bízz az emberekben! Bánj velük minél jobban! Annál szebben viszonozzák!

-----------------------------------------O-------------------------------------------

Adjunk kicsiny gondolataink mellé nagy érzést, hogy nagyobbnak érezhessük!

-----------------------------------------O-------------------------------------------

Amikor álmaid közül kiválasztod a legjobbat, amelyet el akarsz érni, a hozzá vezető útra lépve kedvezőtlen körülményekkel, látszólagos rosszakkal találod magad szembe. Ne ijedj meg! Minden rossz mélyén ott lappang a jó, mely mesés lehetőségével segít elérni célodat.

-----------------------------------------O-------------------------------------------

Mindegy, milyen magasröptű álom után sóvárogsz. Csak indulj tiszta szívvel feléje! Ha semmit nem teszel azért, hogy elérd, a szomorúság keserű börtönébe zárod magadat, és öregségedre a lesújtó megbánás elégedetlensége kezd majd mérgezni, amelyben gyenge kis kukacként vergődsz, mert elvesztegetted az életed. Fel a fejjel! Indulj, az élet kitárt karokkal vár! Botlásmentes utat, sok szerencsét!

-----------------------------------------O-------------------------------------------

Lassan, ha így folytatjuk, az emberiség odáig jut, hogy a világtól elvesszük a szeretetet. Ha ez, ne adj’ Isten, megtörténik, a Földdel együtt mindannyian sírba szállunk.

-----------------------------------------O-------------------------------------------

Nem lehet úgy sokáig élni, hogy korbácsütések fájdalmaitól vonszolod magad. Vállald fel a kockázatot! Légy elhivatott vágyaid iránt! Örömmel, szenvedéllyel adj értelmet célodnak, és meglásd, kiásod a boldogság kincseit! Mivel életünk rövid, az idő most van itt, vagy soha.

-----------------------------------------O-------------------------------------------

Azt mondta Newton: „Minden hatáshoz tartozik egy vele egyenlő mértékű és ellentétes irányú ellenhatás.” Ez az emberi cselekedetekre is érvényes: adj jót, azt kapod vissza. És mi, emberek, mégis többségünkben az ellentétes irányt választjuk. Miért? Olyan nehéz ezt megérteni?

-----------------------------------------O-------------------------------------------

Vannak emberek, akik már gyermekkorukban bölcsek. Amikor a kisfiam megtanulta a szorzótáblát, örömtől sugárzó szemmel mondta: „Papi, ha megnövök, matematikus leszek!” Másnap megkérdeztem a szomszédom lányát: „Mondd csak, Minike, mi leszel, ha nagy leszel?” Spontán válaszolt: „Felnőtt” – mondta és gyorsan magamra hagyott. Sokáig fejcsóválva meredtem magam elé, magyarázatot keresve a lekezelő kijelentésére, de nem találtam. Végül magamban azt a megállapítást fogadtam el, miszerint Minikének rosszul tettem fel a kérdést. Azóta megkülönböztetett odafigyeléssel fordulok nőnemű felebarátaimhoz, ha kérdéseimmel zavarom valamelyiküket.

-----------------------------------------O-------------------------------------------

Az írók többsége, megfigyeléseim szerint, a természet lágy ölén szeret, tud és akar alkotni. Mivel az erdők, ligetek, folyók, bércek, havasok és völgyek elvezetnek álmainkhoz.

-----------------------------------------O-------------------------------------------

Nem kell ahhoz hős tulajdonságokkal rendelkezni, hogy hinni tudj magadnak.

-----------------------------------------O-------------------------------------------

Az unokám, Abigél, nagyon jó úszó. De kishitűsége miatt nem tud száz százalékosan kibontakozni.

Sokszor mondom neki: „A belső, pozitív beszéd hatalma nélkülözhetetlen álmaink megvalósításához.”

-----------------------------------------O-------------------------------------------

Szeretek utazni, főleg a fantáziám Tejútrendszerében, fénysebességgel. A barátaim, ismerőseim sokszor megkérdezik: „Hol jártál?” „Hol nem jártam még?” – viccelődöm mosolyogva, mert így helyes és találó a kérdés.

-----------------------------------------O-------------------------------------------

Egy régi temetőben egy keresztfán olvastam a következő figyelmeztetést: „Jót mondj rólam vagy semmit!” Igen megkapó és örök életű bölcsességre vall ez a jótanács.

-----------------------------------------O-------------------------------------------

Tegnap fel akartam lelkesíteni kedves barátomat. Nem ment, ugyanis gyatrán éreztem magamat.

„Lelkesedést csak lelkesedéssel adhatsz.” Érdemes megpróbálni.

-----------------------------------------O-------------------------------------------

Csak erős és rendíthetetlen akarattal rendelkező emberre mondjuk azt, hogy „megszállott.” Az ilyen ember leküzdhetetlen és bármilyen célt elér.

-----------------------------------------O-------------------------------------------

Mindenütt jó, de a legjobb otthon, egy barátságos, meleg szobában, a kandalló előtt meditálva.